	Европейски парламент
2019—2024
	[image: EP logo RGB_Mute]



<Commission>{LIBE}Комисия по граждански свободи, правосъдие и вътрешни работи</Commission>

<RefProc>2023/0224</RefProc><RefTypeProc>(NLE)</RefTypeProc>
<Date>{16/02/2024}16.2.2024</Date>
<RefProcLect>***</RefProcLect>
<TitreType>ПРОЕКТ НА ПРЕПОРЪКА</TitreType>
<Titre>относно проекта на решение на Съвета за сключване, от името на Съюза, на Споразумението между Европейския съюз и Кралство Норвегия относно допълнителни правила във връзка с Инструмента за финансова подкрепа за управлението на границите и визовата политика като част от Фонда за интегрирано управление на границите за периода 2021—2027 г.</Titre>
<DocRef>(12129/2023 – C9‑0002/2023 – 2023/0224(NLE))</DocRef>
<Commission>{LIBE}Комисия по граждански свободи, правосъдие и вътрешни работи</Commission>
Докладчик: <Depute>Чарли Веймерс</Depute>


PR_NLE-AP_Agreement


	Легенда на използваните знаци

		*	Процедура на консултация
	***	Процедура на одобрение
	***I	Обикновена законодателна процедура (първо четене)
	***II	Обикновена законодателна процедура (второ четене)
	***III	Обикновена законодателна процедура (трето четене)

(Посочената процедура се базира на правното основание, предложено в проекта на акт.)






СЪДЪРЖАНИЕ
Стрaница
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ	5
ИЗЛОЖЕНИЕ НА МОТИВИТЕ	6

[bookmark: _Toc160110274]

ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно проекта на решение на Съвета за сключване, от името на Съюза, на Споразумението между Европейския съюз и Кралство Норвегия относно допълнителни правила във връзка с Инструмента за финансова подкрепа за управлението на границите и визовата политика като част от Фонда за интегрирано управление на границите за периода 2021—2027 г.
(12129/2023 – C9‑0002/2023 – 2023/0224(NLE))
(Одобрение)
Европейският парламент,
—	като взе предвид проекта на решение на Съвета (12129/2023),
—	като взе предвид проекта на Споразумение между Европейския съюз и Кралство Норвегия относно допълнителни правила във връзка с Инструмента за финансова подкрепа за управлението на границите и визовата политика като част от Фонда за интегрирано управление на границите за периода 2021—2027 г. (12128/2023),
—	като взе предвид искането за одобрение, представено от Съвета в съответствие с член 77, параграф 2, член 218, параграф 6, втора алинея, буква а), както и с член 218, параграф 7 от Договора за функционирането на Европейския съюз (C9‑0002/2023),
—	като взе предвид член 105, параграфи 1 и 4 и член 114, параграф 7 от своя Правилник за дейността,
[bookmark: _GoBack]—	като взе предвид препоръката на комисията по граждански свободи, правосъдие и вътрешни работи (A9‑0000/2024),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Кралство Норвегия.

Инструментът за финансова подкрепа за управлението на границите и визовата политика (ИУГВП) като част от Фонда за интегрирано управление на границите представлява специфичен инструмент в контекста на достиженията на правото от Шенген, предназначен да гарантира силно и ефективно европейско интегрирано управление на външните граници. Той улеснява разрешеното преминаване на границите, като същевременно предотвратява и разкрива незаконната имиграция и трансграничната престъпност, като по този начин защитава Шенгенското пространство, в съответствие с ангажиментите на държавите членки и асоциираните държави по отношение на основните права, и подкрепя еднаквото прилагане и модернизиране на общата визова политика, с което допринася за гарантирането на високо равнище на сигурност в държавите членки и асоциираните държави.

Освен това докладчикът счита, че предвид специфичното естество на достиженията на правото от Шенген и значението на еднаквото им прилагане за целостта на Шенгенското пространство всички правила, приложими за управлението на програмите, следва да се прилагат за Норвегия по същия начин, както за държавите членки. Това гарантира високо и еднакво равнище на контрол по външните граници.

Със споразуменията се въвеждат конкретни механизми за бързи корекции на споразумението с Норвегия в случай на промени в ключови законодателни актове на Съюза, свързани с изпълнението, като например Финансовия регламент и Регламента за общоприложимите разпоредби. Споразумението гарантира също така, че при междинния преглед на ИУГВП ще бъде взето предвид забавеното участие на държавите, асоциирани към Шенген. То съдържа и разпоредба относно Европейската система за информация за пътуванията и разрешаването им (ETIAS). 

По отношение на бюджетния и финансовия контрол държавите членки са обвързани с хоризонтални задължения (например компетентността на Сметната палата, Европейската служба за борба с измамите (OLAF), Европейската прокуратура и Комисията), произтичащи пряко от Договора или от вторичното законодателство на Съюза, включително Регламента за общоприложимите разпоредби, посочен по-горе. Тези задължения се прилагат по отношение на държавите членки ipso facto и поради това не са установени в Регламента за ИУГВП. Следователно е необходимо тези задължения да обхванат и Норвегия чрез споразумението, за което се отнася настоящото предложение.

В заключение докладчикът счита, че е целесъобразно да се сключи споразумение за определяне на допълнителните правила, необходими за участието на Кралство Норвегия в Инструмента за финансова подкрепа за управлението на границите и визовата политика („ИУГВП“) като част от Фонда за интегрирано управление на границите за програмния период 2021—2027 г. в съответствие с член 7, параграф 6 от Регламент (ЕС) 2021/1148 („Регламента за ИУГВП“).

Предвид гореизложеното докладчикът препоръчва Парламентът да одобри проекта на решение на Съвета и възлага на неговия председател да изпрати позицията на Парламента до Съвета и Комисията, както и до правителствата и парламентите на държавите членки.

